SET เช้ากระฉูด 50 จุด รับสถานการณ์โควิด-19 ดีขึ้น-ฟากนลท.ไล่ซื้อ 4 หุ้นพุ่งชนซิลลิ่ง!  
SET เช้ากระฉูด 50 จุด รับสถานการณ์โควิด-19 ดีขึ้น-ฟากนลท.ไล่ซื้อ 4 หุ้นพุ่งชนซิลลิ่ง!  
SET เช้ากระฉูด 50 จุด รับสถานการณ์โควิด-19 ดีขึ้น-ฟากนลท.ไล่ซื้อ 4 หุ้นพุ่งชนซิลลิ่ง!  
7 เม.ย. 2563

ผู้สื่อข่าวรายงานว่า ดัชนีหุ้นไทยภาคเช้าพุ่งกระฉูดกว่า 50 จุด โดย ณ เวลา 11.59 น. อยู่ที่ระดับ 1,196.35 จุด บวก 57.51 จุด หรือ 5.05% ด้วยมูลค่าซื้อขาย 41,896.75 ล้านบาท เป็นไปตามทิศทางตลาดตปท.คาดหวังสถานการณ์โควิด-19 ดีขึ้น ขณะเดียวกันทำให้ราคาหุ้นหลายตัวราคาพุ่งชนซิลลิ่ง(Ceiling) ดังตารางประกอบ

บล.อาร์เอชบี (ประเทศไทย) กล่าวว่า ตลาดหุ้นไทยเช้านี้เปิดเทรดมาพุ่งกว่า 40 จุด เป็นไปในทิศทางเดียวกับตลาดต่างประเทศ และเช้านี้ตลาดหุ้นในภูมิภาคเอเชียต่างเคลื่อนไหวในแดนบวกต่อเนื่องจากวานนี้ที่บวกได้ดี 3-4% เนื่องจากขานรับสถานการณ์การแพร่ระบาดไวรัสโควิด-19 ทั่วโลกดีขึ้น จากจำนวนผู้ติดเชื้อเพิ่มขึ้นในอัตราลดลง
นอกจากนี้ วันนี้จะมีการประชุมคณะรัฐมนตรี (ครม.) ที่จะมีการพิจารณาการกระตุ้นเศรษฐกิจ ระยะ 3 ซึ่งจะต้องติดตามเพราะจะมาช่วยหนุนตลาดฯได้ อย่างไรก็ดี ตลาดฯอาจเผชิญแรงขายทำกำไรระหว่างทางได้ พร้อมให้กรอบการแกว่งไว้ที่ 1,150-1,200 จุด
ล่าสุดนพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยสถานการณ์การระบาดของเชื้อไวรัสโควิด-19 ล่าสุดวันนี้(8 เม.ย.) ว่า พบผู้ป่วยยืนยันติดเชื้อรายใหม่เพิ่มอีก 38 ราย ผู้เสียชีวิตเพิ่ม 1 ราย ส่งผลให้ยอดผู้ป่วยยืนยันติดเชื้อสะสมรวม 2,258 ราย จาก 66 จังหวัด ยอดผู้เสียชีวิตเพิ่มเป็น 27 ราย รักษาหายกลับบ้านได้แล้ว 824 ราย
สำหรับผู้เสียชีวิตเป็นชายวัย 54 ปี ไม่มีโรคประจำตัว แต่มีประวัติไปสังสรรที่สถานบันเทิงย่านทองหล่อ ป่วยตั้งแต่วันที่ 14 มี.ค.ต้องใช้ท่อช่วยหายใจ จนกระทั่งเสียชีวิตเมื่อวานนี้